KLUBBHANDBOK

for

………………. idrettslag

(logo)

**Innhald**

[Innleiing 3](#_Toc473551344)

[Informasjon om …………. idrettslag 4](#_Toc473551345)

[Visjon, verdigrunnlag og hovudmål 5](#_Toc473551346)

[Organisasjonsplan 6](#_Toc473551347)

[Medlemskap 10](#_Toc473551348)

[Aktivitetstilbod i idrettslaget 11](#_Toc473551349)

[Klubbdrift 13](#_Toc473551350)

[Sikkerheitsarbeid (HMS) 15](#_Toc473551351)

[Årshjul 16](#_Toc473551352)

*Dette er ein mal på korleis ei klubbhandbok kan sjå ut. Her tilpassar idrettslaget sjølv.*

# **Innleiing**

*Her bør idrettslaget fortelje*

* *kvifor de har laga denne klubbhandboka*
* *kven den er utarbeida av*
* *kven den er utarbeida for*
* *korleis den skal brukast*

DØME

Klubbhandboka skal svare på dei viktigaste spørsmåla om idrettslaget og gjere det enkelt å finne ut kva som gjeld internt. Den skal sikre at det er kontinuitet i det som blir bestemt og gjort.

Klubbhandboka er laga av styret etter innspel frå komitear, utval, trenarar, utøvarar og foreldre i idrettslaget. Handboka er eit arbeidsverktøy for alle medlemar, utøvarar, foreldre, styret, komitear, utval, tilsette, trenarar og dommarar i idrettslaget vårt.

Handboka skal nyttast til å forstå og kommunisere kva som er viktig i vårt idrettslag, kva idrettslag vi er, kva vi skal oppnå, kva vi tilbyr, og korleis vi gjer ting.

# **Informasjon om …………. idrettslag**

**Grunnlagsopplysningar for idrettslaget**

Namn:

Stifta:

Idrett(ar):

E-postadresse:

Internettadresse:

Organisasjonsnummer:

Teken opp som medlem i Norges idrettsforbund (NIF):

Registrert tilknyting til Sogn og Fjordane Idrettskrins

Registrert tilknyting til ……….. idrettsråd

Registrert tilknyting til [Særforbund]

**Historikk**

*Gi ei kort beskriving av idrettslaget si viktigaste historie. Trekk spesielt fram kva de har vore mest stolt av, slik at idrettslaget si betydning kjem fram.*

* *Kvifor blei idrettslaget stifta?*
* *Kva aktivitetar har idrettslaget drive med?*
* *Kva har idrettslaget vore mest oppteken av fram til i dag?*
* *Kva er dei viktigaste tinga idrettslaget har oppnådd den tida den har eksistert – nokon historiske milepælar?*

# **Visjon, verdigrunnlag og hovudmål**

**Visjon**

<Idrettslag> sin visjon: <Sett inn idrettslaget sine vedteken visjon>

Dette er draumen vår og eit bilete av den framtida vi ønskjer for idrettslaget. Visjonen fortel kvifor folk er med og gjer ein innsats for akkurat vårt idrettslag. Den seier kva vi skal strekke oss etter og skape saman.

**Verdigrunnlaget**

<Idrettslag> baserer sin aktivitet på felles vedtekne aktivitetsverdiar for norsk idrett:   
Idrettsglede, fellesskap, helse og ærlegdom.  
Idrettslaget vårt blir drive etter idretten sine organisasjonsverdiar: Frivillig innsats, demokrati, lojalitet og likeverd.

Ut frå fellesverdiane i norsk idrett, har <idrettslag> tydeleggjort kva som skal prege oss og idrettslaget vårt. Verdiane beskriv korleis vi er og korleis vi vil bli.

<Idrettslag> sine verdiar: <Sett inn idrettslaget sine vedtekne verdiar>

Verdiane skal hjelpe oss til  
*(døme)*

* *å skape eit godt klubbmiljø, der vi tek godt vare på kvarandre*
* *å skape gode haldningar, som fører til eit godt treningsklima*
* *å vere eit idrettslag som er kjent for godt samarbeid og god oppførsel*
* *å framstå slik idrettslaget ønskjer i alle samanhengar*
* *å bli tydelege, få fram det som skil oss frå andre, og klargjere vår spesielle identitet*

**Hovudmål**

Hovudmålet til <idrettslag>: <Sett inn idrettslaget sitt vedtekne mål>

Hovudmålet definerer meir presist kva det er idrettslaget skal oppnå og bli til i forhold til omgjevnadane. Det er eit overordna mål som strekker seg inn i framtida. Hovudmålet blir konkretisert ved hjelp av ulike delmål – og innanfor kva innsatsområde ein ønskjer å oppnå måla. Det tek tid å oppnå hovudmålet, og det kan reviderast etter behov.

*Nokon idrettslag definerer eit overordna hovudmål og konkretiserer deretter dei viktigaste delmåla for ulike områder i idrettslaget. Andre idrettslag vel å liste opp 3–6 målsettingar, der ein seier kva kvalitetsmessige effektar idrettslaget skal oppnå (effektmål), og kva kvantifiserbare resultat den skal oppnå (resultatmål).*

# **Organisasjonsplan**

Organisasjonsplanen skal vedtakast på årsmøtet, og innehalde eit organisasjonskart og ei beskriving av ansvaret og dei viktigaste oppgåvene som gjeld for ulike funksjonar i idrettslaget.   
*Funksjonsbeskrivinga for dei lovpålagte verva går fram av idrettslaget si lov. For dei styreoppnemnte verva bør styret vedta eigne funksjonsbeskrivingar, som blir lagt inn i klubbhandboka. Har idrettslaget tilsette skal dette inn på organisasjonskartet, i tillegg bør det vere eit eige punkt med beskriving av stillinga.*

**Organisasjonskart**

**ÅRSMØTET**

**HOVUDSTYRET**

Leiar

Nestleiar

Kasserar

Sekretær

Styremedlem

Styremedlem

1. varamedlem

2. varamedlem

**Valkomite**

1 leiar  
2 medlemar  
1 varamedlem

**Revisor**

2 revisorar

Særidretts-gruppe

Særidretts-gruppe

Særidretts-gruppe

Særidretts-gruppe

Særidretts-gruppe

Kjønnsfordeling: «I styre, råd og utval skal begge kjønn vere representert. Det skal vere minst 2 representantar frå kvart kjønn i styret, råd, utval med meir enn 3 medlemar.» Jf. idrettslaget si lov § 5.

**Årsmøtet**

Årsmøtet er idrettslaget si høgste mynde og blir halde kvart år i <månad>. Årsmøtet sine oppgåver er nærmare beskrive i idrettslaget si lov. Der går det òg fram korleis årsmøtet skal kallast inn.

For å ha stemmerett og vere valbar må eit medlem ha fylt 15 år, vore medlem i idrettslaget i minst éin månad og ha betalt kontingent.

Årsmøtet legg grunnlaget for idrettslaget si verksemd og styret sitt arbeid. Alle som ønskjer å vere med på å bestemme kva idrettslaget skal gjere og korleis det skal drivast, bør delta på årsmøtet. Protokollen frå årsmøtet bør leggast ut på idrettslaget si heimeside.

Les meir:

[Lovnorm for idrettslag](https://www.idrettsforbundet.no/globalassets/idrett/idrettsforbundet/lover/lovnormer_nynorsk/lovnorm-for-idrettslag---nynorsk.docx), om årsmøtet i § 13, 14, 15, 16 og 17

[Sjekkliste for årsmøtet](https://www.idrettsforbundet.no/contentassets/6a083f71381b4ca2a08aec53dd74b811/sjekkliste-for-a-gjennomfore-arsmotet-i-idrettslaget.pdf)

Sakliste til årsmøtet, sjå § 15 i lovnorma

**Styret**

Styret er idrettslaget si høgste mynde mellom årsmøta. Nokon saker kan ikkje styrehandsamast, men må handsamast av årsmøtet. Det gjeld saker som går fram av «Årsmøtet sine oppgåver» (§ 15), og saker som er av ekstraordinær karakter eller vesentleg omfang i høve til idrettslaget si storleik og verksemd. Dersom styret er i tvil, bør saken opp på årsmøtet.

Lovpålagte oppgåver for styret:

* Sette i verk årsmøtet og overordna organisasjonsledd sitt regelverk og vedtak
* Sjå til at idrettslaget sine midlar vert brukt og forvalta på ein forsiktig måte i samsvar med dei vedtaka som er fatta på årsmøtet eller i overordna organisasjonsledd, og sørgje for at idrettslaget har ein tilfredsstillande organisering av rekneskaps- og budsjettfunksjonen og har forsvarleg økonomistyring
* Etter behov oppnemne komitéar, utval eller personar for spesielle oppgåver og utarbeide mandat/instruks for deira funksjon
* Representere idrettslaget utetter
* Oppnemne ansvarleg for politiattestordninga
* Oppnemne ein ansvarleg for barneidretten

Andre viktige oppgåver:

* Planlegge og ivareta laget si totale drift, her under mål- og strategiarbeid, budsjett og rekneskap
* Sørgje for at idretten sine retningslinjer for aktiviteten i idrettslaget blir følgt
* Stå for idrettslaget si daglege leiing
* Arbeidsgivaransvar for eventuelle tilsette
* Legge fram innstilling til årsmøtet på kandidatar til valkomité
* Oppnemne to personar som i fellesskap skal disponere idrettslaget sin konti, og sørgje for at dei er dekka av underslagsforsikring
* Lage årsrapport frå styret til årsmøtet
* Oppdatering av klubbhandboka

Styremedlemane kan veljast til spesifikke oppgåver som kasserar eller sekretær på årsmøtet, eller styret kan sjølv fordele oppgåvene. Fordelinga av oppgåver bør beskrivast, slik at folk ser kven dei skal kontakte i ulike saker.

**DØME**

**Leiar**

* Mål- og strategiarbeidet i idrettslaget
* Er idrettslaget sitt ansikt utetter og idrettslaget sin representant i møter og forhandlingar
* Står for idrettslaget si daglege leiing, og koordinerer styret sitt og idrettslaget sin totale aktivitet
* Innkallar til styremøte, førebur saker og leiar møta
* Samordna rapportering (idrettsregistreringa og søknad om momskompensasjon)

**Nestleiar**

* Er stadfortredar for leiaren
* Ansvarleg for politiattestordninga
* Elles definerte oppgåver, på same måte som eit ordinært styremedlem

**Andre oppgåver som fordelast mellom styret sine medlemar**

* Føre protokoll frå alle styremøte og referat frå medlemsmøte
* Kasserar
* Ta seg av inngåande og utgåande post, og eventuell arkivering
* Lage møteplan saman med heile styret og distribuere den til alle styremedlemar
* Lage oversikt over idrettslaget sine tillitsvalte
* Oppdatere idrettslaget si heimeside

**Styret sitt arbeid**

Her kan det beskrivast kort korleis styret arbeider:

* Kor ofte har styret møter?
* Kvar blir møta halde?
* Korleis gjennomførast møta?

Styret er vedtaksført når eit fleirtal av styret sine medlemar er til stade. Vedtak fattast med fleirtal av dei gitte stemmene. Ved likt stemmetal er møteleiaren si stemme avgjerande. Styremedlemane pliktar å respektere eit styrevedtak, sjølv om det er fatta mot vedkomandes eiga stemme.

Styremøte kan haldast per e-post eller per telefon, sjå lovnorm § 10. Det skal alltid førast protokoll frå styremøta.

Kvart styremøte bør innleiingsvis starte med spørsmål om det føreligg mogleg inhabilitet i nokon av sakene, og handsaminga av inhabilitet skal alltid protokollerast. Om inhabilitet, sjå lovnorm § 9.

Les meir:

[Mal for innkalling til styremøte](https://www.idrettsforbundet.no/globalassets/idrett/klubbguiden/klubbhandbok/mal-innkalling-til-styremote.docx)

[Mal for protokoll frå styremøte](https://www.idrettsforbundet.no/globalassets/idrett/klubbguiden/klubbhandbok/mal-protokoll-fra-styremote.docx)

**Utval/komitear**

Mandat og oppgåver for utval/komitear som er lovpålagte, går fram av idrettslaget si lov. Det gjeld valkomité og valt revisor (ev. kontrollkomité der det er eit krav).

**Revisor** skal vurdere om årsrekneskapet er utarbeida og fastsett i samsvar med [NIF sine rekneskaps- og revisjonsbestemmelsar](https://lovdata.no/dokument/NIFF/niffor/2015-11-23-1), og om styre har oppfylt si plikt til å sørgje for ordentleg og oversiktleg registrering og dokumentasjon av rekneskapet i samsvar med desse reglane.  
Alle idrettslag som har årleg omsetnad over 5 millionar kroner, skal følgje [rekneskapslova](https://lovdata.no/dokument/NL/lov/1998-07-17-56) og [bokføringslova](https://lovdata.no/dokument/NL/lov/2004-11-19-73?q=bokf%C3%B8ringsloven), engasjere statsautorisert eller registrert revisor, følgje [revisorlova](https://lovdata.no/dokument/NL/lov/1999-01-15-2?q=revisorloven) og velje ein kontrollkomité.

**Valkomiteen** har ei viktig rolle for å sikre drift av idrettslaget gjennom å finne personar med rett kompetanse til styret.

Valkomiteen pliktar:

* å diskutere med styret om moglege endringar i styret si samansetning
* å halde seg informert om, og diskutere med, medlemane om ulike kandidatar for styreoppdrag, og såleis få greie på om ønska personar har kunnskap, tid og interesse for oppdraget
* før årsmøtet, på det tidspunkt vedtektene bestemmer, levere skriftleg forslag på kandidatar som skal leggast fram på årsmøtet
* under årsmøtet presentere valkomiteen sitt forslag

For dei styreoppnemnte utvala bør ansvar og hovudoppgåver for utvala beskrivast av styret sjølv når styret vedtek å opprette utvala. Slik blir det lett å finne ut kva dei tillitsvalte i komitear og utval kan og skal gjere. Beskriving bør innehalde korleis utvalet/komiteen er bygd opp, og kva mandat og kva oppgåver utvalet/komiteen har.  
  
**Grupper i fleiridrettslag**

………….. IL er eit fleiridrettslag med grupper med eige styre. Sakspapir og protokoll frå ………. IL sine styremøte vert gjort kjent for kvar gruppeleiar. Gruppene kan sende inn saker til styret som dei ønskjer handsama. Styret skal halde minst 2 fellesmøte med gruppeleiarane i året.

# **Medlemskap**

Medlemskap i ………… IL er først gyldig og reknast frå den dag kontingent er betalt. *Informasjon om innmelding og utmelding.*

For å ha stemmerett og vere valbar må eit medlem ha vore tilslutta ……….. IL i minst 1 månad, ha betalt kontingent og vere fylt 15 år.

**Medlemskontingent**

Medlemskontingenten vert fastsett av årsmøtet og betalast forskotsvis. Kontingenten skal betalast for kvart enkelt medlem. Idrettslaget kan vedta ulike typar kontingentar, til dømes for barn, ungdom og vaksne. Ein kan òg vedta ein familiekontingent i idrettslaget, som ei rabattordning. Det er ikkje eit felles medlemskap for heile familien, men eit eige medlemskap for kvart enkelt familiemedlem. Alle skal registrerast med namn, fødselsdato, adresse og e-postadresse.

**Treningskontingent**

Treningsavgiftene vert fastsett av årsmøtet eller årsmøtet gir gruppestyra fullmakt til å fastsette treningsavgiftene for gruppa si aktivitet (jf. § 15 (7) i lovnorma). Treningsavgiftene skal fastsettast på bakgrunn av faktiske kostnader med aktivitetane. Årsmøtet kan fastsette ei øvre grense på storleiken på treningsavgifta. Dersom medlemskontingenten vert kravd inn saman med treningsavgifta, skal begge vere spesifisert på fakturaen.

# **Aktivitetstilbod i idrettslaget**

*List opp og beskriv kort kva konkrete idrettar/greiner og aktivitetar idrettslaget tilbyr til medlemane. Det er i tillegg nyttig å vise ei oversikt over alle treningsgruppene innanfor dei ulike idrettane/greinene. Det kan vere lurt å vise til kvar ein finn meir detaljert informasjon om alle treningstider og treningsstader for dei ulike gruppene.*

Les meir  
<Sett inn lenkje til idrettslaget si heimeside, med aktivitetar og treningstider.>

**Barneidrett**

Alle som har ansvar for barn eller er trenarar for barn, skal kjenne til idretten sine barnerettigheiter og bestemmelsar om barneidrett. All aktivitet for barn skal leggast opp slik at idrettslaget følgjer intensjonane i retningslinjene og bestemmelsane. Det inneber at

* + aktiviteten skjer på barna sine premissar
  + barna har det trygt
  + barna har venner og trivast
  + barna opplever meistring
  + barna får påverke eigen aktivitet
  + barna kan velje kva og kor mange idrettar dei vil delta i
  + barna kan velje om og kor mykje dei vil konkurrere

Les meir  
[Idretten sin barnerettigheiter og bestemmelsar om barneidrett](http://www.idrettsforbundet.no/tema/barneidrett/)

**Ungdomsidrett**

Alle som er trenarar for ungdom i idrettslaget, skal kjenne til retningslinjene for ungdomsidrett. Idrettslaget og trenarane skal sørgje for

* + at ungdom kan bli så gode som dei sjølv vil
  + å legge til rette både for dei som vil konkurrere, og dei som ikkje ønskjer å konkurrere
  + at ungdom får vere med på å bestemme over eigen aktivitet
  + at ungdom får bidra med det dei kan
  + at ungdom får utdanning eller kurs for å utvikle seg
  + at treningsavgifta er overkommeleg for ungdom

Les meir  
[Retningslinjer for ungdomsidrett](http://www.idrettsforbundet.no/tema/ungdomsidrett/retningslinjer-for-ungdomsidrett/) frå Norges Idrettsforbund

**Funksjonshemma**Dersom idrettslaget har tilbod for funksjonshemma, bør det beskrivast korleis dette tilbodet er tilrettelagt. Utøvarar med funksjonsnedsetting har ein naturleg plass i idrettslaget. Idrettslag som ikkje har eit tilbod til funksjonshemma i dag, kan synleggjere kvar idrettslaget kan søke om kompetanse og eventuelt økonomisk støtte i forbinding med oppstart av tilbod for funksjonshemma eller utvikling av eksisterande tilbod.

Les meir:  
Informasjon om [Idrett for funksjonshemma](https://www.idrettsforbundet.no/funksjonshemmede/) frå Norges Idrettsforbund

**Arrangement**

*Beskriv faste arrangement som idrettslaget arrangerer utover det daglege treningstilbodet. Det kan vere konkurransar, cupar, turneringar, aktivitetsdagar og liknande.*

# **Klubbdrift**

**Økonomi**

Det er styret som har det overordna økonomiske ansvaret for idrettslaget sin økonomi. Det inneber at styret har ansvar for at:

* idrettslaget sine midlar brukast og forvaltast på ein forsiktig måte
* idrettslaget har ein tilfredsstillande organisering av rekneskaps- og budsjettfunksjonen
* idrettslaget har ei forsvarleg økonomistyring

Styret kan delegere oppgåver knytt til den daglege oppfølginga av økonomien til idrettslaget sin daglege leiar. Den daglege leiaren kan delegere arbeidsoppgåver knytt til den løpande bilagsføringa og ajourhald av rekneskapet til rekneskapsføraren/kasseraren.

Styret sine oppgåver knytt til rekneskap og økonomi:

* Styret skal sikre at det er ei forsvarleg ansvarsdeling knytt til rekneskap og økonomistyring. Det skal utarbeidast ei fullmakts matrise og ei tydeleg rolleavklaring.

([forslag til fullmakt matrise](https://www.idrettsforbundet.no/contentassets/3c5ef2e8430143d5bc3ab59baa4779bf/forslag-til-fullmaktsmatrise.xlsx))

* Styret skal utarbeide eit realistisk budsjett.
* Styret skal sikre at rekneskapet førast fortløpande.
* Styret skal sikre at idrettslaget har ein eigen bankkonto.
* Styret skal sørgje for at det krev to signaturar i banken.
* Styret skal sørgje for at idrettslaget har teikna underslagsforsikring.
* Styret skal sørgje for at idrettslaget har valt revisor (eller engasjert revisor og kontrollkomité når over 5 millionar i årleg omsetnad).

*Idrettslaget bør utarbeide ei eiga økonomihandbok og tilpasse den til laget si storleik.   
Sjå* <https://www.idrettsforbundet.no/idrettskretser/sogn-og-fjordane-idrettskrins/idrettslag/organisasjon/>  
Informasjon og nyttige tips om [klubbøkonomi](http://www.idrettsforbundet.no/klubbguiden/klubbokonomi/)

**Forsikring**

Alle barn som er medlemar av lag tilslutta NIF, er forsikra gjennom Norges Idrettsforbund fram til den datoen dei fyller 13 år. <https://www.idrettsforbundet.no/klubbguiden/forsikring/>

*Særforbund kan ha ulike ordningar for dei som er over 13 år. Idrettslaget må undersøke kva som gjeld i dei forbunda den er knytt til og beskrive kva som er forsikra gjennom medlemskontingenten.*

Idrettslaget må teikne ei underslagsforsikring for dei to personane som disponerer idrettslaget sin konto.

*Er det teikna ei klubbforsikring, eller har idrettslaget forsikra andre eigendelar eller anlegg?*

*Har klubben behov for andre forsikringar? Meir om klubbforsikring her* <https://www.idrettsforbundet.no/klubbguiden/forsikring/>

**Politiattest**

Idrettslaget krev politiattest av alle tilsette og frivillige (over 15 år) som skal utføre oppgåver for idrettslaget som inneber eit tillits- eller ansvarsforhold ovanfor mindreårige eller menneske med utviklingshemming. Med mindreårige meinast barn og unge under 18 år.

Det er to viktige overordna grunnar til at norsk idrett har innført ei ordning med politiattest:

1. Seksuelle overgrep mot barn er totalt uforeinleg med idretten sitt verdigrunnlag.
2. Norsk idrett skal vere ein trygg stad å vere for barn, og ein trygg stad for foreldre å sende barna sine.

Idrettslaget sitt hovudstyre skal nemne opp ein person som er ansvarleg for politiattestar, samt ein vararepresentant. Oppnemninga av de to representantane skal skje i eit styremøte og det må protokollerast.

Rutinar for politiattest i idrettslaget:

*sjå* [*Politiattest - gode rutinar*](https://www.idrettsforbundet.no/idrettskretser/sogn-og-fjordane-idrettskrins/idrettslag/plotiattest---gode-rutinar/)

Les meir:  
Informasjon om [politiattest i idrettslag](http://www.idrettsforbundet.no/klubbguiden/politiattest/) frå Norges Idrettsforbund

Idrettslaget kan kontakt Sogn og Fjordane idrettskrins for generelle spørsmål om ordninga: [www.idrettskrinsen.no](https://www.idrettsforbundet.no/idrettskretser/sogn-og-fjordane-idrettskrins/)

[sognogfjordane@idrettsforbundet.no](mailto:sognogfjordane@idrettsforbundet.no)

**Anlegg**

*Her bør idrettslaget beskrive kva anlegg som nyttast, og definere kva idrettslaget har ansvar for når det gjeld desse anlegga.*

**Kommunikasjon**

*Her bør idrettslaget beskrive korleis dei kommuniserer* *med alle medlemane og andre som idrettslaget har ein relasjon til.*

*T.d. all formell informasjon finst på idrettslaget si heimeside, <www …>. Kommunikasjon direkte med medlemane på e-post osv.*

# **Sikkerheitsarbeid (HMS)**

Idrettslaget har ansvar for sikkerheit for medlemar og andre som kjem i kontakt med idrettslaget på arrangement, på dugnadar, under reiser og under opphald i idrettslaget sine lokale og anlegg. Det bør beskrivast rutinar for arrangement, reiser, dugnadar m.m.

*Idrettslaget bør ta inn krisehandteringsplanen idrettskrinsen har utarbeida:* <https://www.idrettsforbundet.no/idrettskretser/sogn-og-fjordaneidrettskrins/idrettslag/kri/>

# **Årshjul**

**Årlege faste oppgåver for styret og gruppestyra.**

|  |  |
| --- | --- |
| Januar |  |
| Februar |  |
| Mars |  |
| April |  |
| Mai |  |
| Juni |  |
| Juli |  |
| August |  |
| September |  |
| Oktober |  |
| November |  |
| Desember |  |